*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*49. számú előterjesztés*

Bátaszék Város Önkormányzat Képviselő-testületének 2016. március 30-án

16,00 órakor megtartandó ülésére

*Az „Európai Év Fája 2016” díjátadóra Brüsszelbe tartó delegáció jóváhagyása*

|  |
| --- |
| **Előterjesztő:** dr. Bozsolik Róbert polgármester**Készítette** : Éberling-Dömény Piroska tanácsos **Törvényességi ellenőrzést végezte:** ----------------------**Tárgyalja:**PG Bizottság: 2016. március 29.KOIS Bizottság: 2016. március 24.  |

 ***Tisztelt Képviselő-testület!***

 Mint Önök is tudják, a tavalyi esztendőben Bátaszék városa az Orbán kápolna mellett álló molyhos tölggyel megnyerte az Ökotárs Alapítvány szervezésében meghirdetett „Év Fája 2015” versenyt, amellyel automatikusan jogot szerzett az „Európai Év Fája 2016” versenyen való indulásra. A szavazás interneten keresztül 2016. február 1-29 között zajlott, a szavazatokat és ezzel a verseny állását az utolsó hétre titkosították. Amíg a szavazatok nyilvánosak voltak, köszönhetően a jól szervezett kampánynak és az ezt körülölelő önkéntes és lelkes összefogásnak, a molyhos tölgy kb. 13ezer szavazattal vezetett a 14 másik európai fa előtt.

A verseny végeredményét április 20-án hozzák nyilvánosságra Brüsszelben egy díjátadó ünnepség keretében.

A rendezvény időpontja: 2016. április 20-án szerdán 18:30-tól-től 21:30-ig

A rendezvény helyszíne: Cercle Gaulois (rue de la Loi 5, 1000 Brussels)

Az esemény védnökei:

* RNDr Pavel Poc európai parlamenti képviselő, a Környezetvédelem, közegészségügy és élelmiszer-biztonság Állandó Bizottságának alelnöke, Európai Parlament
* Doc. RNDr Ladislav Miko, PhD, az Európai Bizottság Élelmiszerellátásért, Egészségért és Élelmiszerbiztonságért felelős főigazgató-helyettese

Az eseményen a részvétel ingyenes, de előzetes online regisztrációhoz kötött, melyet 2016. április 17-ig kell elvégezni.

Mivel az előzetes eredmények alapján jó esélyünk van arra, hogy a bátaszéki molyhos tölgy legyen az Európai Év Fája 2016-ban, egy 3 fős delegációval szeretnénk részt venni a díjátadó ünnepségen. A delegáció vezetőjének Dr. Bozsolik Róbert polgármestert javasoljuk, őt kísérné el Mayer Emese tolmácsként és Lassú Sándor, a helyi „kampánystáb” képviseletében.

Kérem, hogy az alábbi határozati javaslat elfogadásával az önkormányzati delegálást szíveskedjenek jóváhagyni:

***Ha t á r o z a t i j a v a s l a t :***

**Az „Európai Év Fája 2016” díjátadóra Brüsszelbe tartó delegáció jóváhagyására**

Bátaszék Város Önkormányzat Képviselő-testülete a 2016. április 20-án Brüsszelben megrendezésre kerülő „Európai Év Fája 2016” díjátadó ünnepségre a bátaszéki küldöttségbe az alábbi személyeket delegálja:

1. Dr. Bozsolik Róbert polgármester
2. Lassú Sándor helyi szervező
3. Mayer Emese tolmács

*Határidő*: 2016. április 20.

*Felelős:* Skoda Ferenc jegyző

 (a határozat megküldéséért)

*Határozatról értesül*: érintettek

 Bátaszéki KÖH pénzügyi iroda

 irattár